**ANUNT DE PARTICIPARE**

**Program de calcul VeviGaz 5.2 sau similar**

**Cod CPV 5070000-7**

 I. ENTITATEA CONTRACTANTA: S.N.G.N. ROMGAZ S.A. MEDIAȘ

Adresa: P-ta Constantin MOTAȘ, nr. 4, Mediaș, Cod poștal: 551130, Romania

Tel: +40 0374 401 949

Fax: +40 269 844 184

Punct de contact: Serviciul Achiziții Directe și Proceduri Simplificate.

Adresa de internet: www.romgaz.ro.

Procedura de atribuire aleasa: Achiziție directă.

II. OBIECTUL ACHIZIȚIEI:

● **„Program de calcul VeviGaz 5.2 sau similar”**

Se dorește achiziționarea unui program informatic certificat ( 3 licente ) de un organism notificat național pentru calculul, în baza standardelor în vigoare, a:

* valorilor de referință ale debitelor volumetrice și cantităților de energie aferente;
* incertitudinilor asociate fluxurilor de gaze naturale măsurate cu calculatoare electronice de debit din componența sistemelor de măsurare inclusiv verificarea erorilor acestora în cadrul verificării metrologice;
* parametrilor fizici aferenți unei compoziții cunoscute.

 **Valoare estimata: 28.500 lei, fără TVA**

III. VALABILITATE OFERTĂ: 60 de zile. Preţul ofertat va fi ferm şi nu poate fi modificat pe toată perioada valabilitatii ofertei care face obiectul prezentei achiziţii.

IV. CRITERIUL DE ADJUDECARE: **Prețul cel mai scăzut.**

**SPECIFICAŢII TEHNICE – CERINȚE MINIMALE**

Programul informatic trebuie să poată fi utilizat pentru calculul:

* cantităților volumetrice și de energie,
* proprietăților fizice ale gazelor naturale în baza unei compoziții cunoscută,

respectând cerințele ultimelor ediții ale standardelor SR EN ISO 5167, SR EN ISO 12213 -1 -2 -3 (inclusiv AGA și SGERG), SR EN ISO 6976, SR EN ISO 6974, SR EN ISO 15112, SR EN ISO 13343, SR EN 12405, SR EN ISO 9951 fiind certificat de organismul notificat național pentru următoarele funcții:

* calculul densității, puterii calorifice superioare și inferioare, indicelui Wobbe, densității relative, factorului de compresibilitate, numărului Reynolds pentru compoziții molare date;
* calculul debitului și PCS pentru un sistem echipat cu element deprim gen de tip diafragmă în condiții de bază date și calculul parametrilor de curgere;
* calculul factorului de compresibilitate și al factorului de conversie de volum pentru sistemele de măsurare cu traductor de tip contor, turbină, ultrasonic,
* coeficientul de corecție și PCS a gazului pentru sistemele cu traductor de volum,

Totodată programul informatic trebuie să permită verificarea metrologică a sistemelor de măsurare a cantităților de gaz combustibil inclusiv subansamblurilor acestora (NML 018-07) prin calculul erorii sistemului de măsurare și componentelor acestuia pentru evaluarea sistemului în funcție de erorile de măsurare ale componentelor în condiții nominale de funcționare.

Programul trebuie să permită gestionarea unei biblioteci cu modele de gaze. De asemenea programul trebuie să dispună de o bibliotecă de gaze etalon similară bibliotecii de modele de gaz. În această bibliotecă se înregistrează numai numele şi compoziția unui număr finit de gaze etalon care ulterior pot fi regăsite după nume, iar compoziția acestora va putea fi transferată în modulul de incertitudini experimentale.

Programul trebuie să analizeze coerența datelor introduse și să atenționeze utilizatorul în condițiile în care valorile introduse sunt eronate raportat la limitele introduse.

Programul trebuie să permită tipărirea tuturor datelor caracteristice unui sistem de măsurare, atât cele de intrare, modelul de gaz folosit cât și cele calculate.

Ofertele care conțin caracteristici tehnice ale serviciilor inferioare celor prevăzute în prezenta solicitare de oferte vor fi considerate neconforme și vor fi respinse;

**Prezentarea propunerii financiare:** Oferta finaciarăse va face în lei. Preţul trebuieexprimat în Lei, cu şi fără TVA, şi va include toate costurile ofertantului, directe şi indirecte.

Livrarea produselor (suport magnetic conținând kit de instalare, manual de operare, suport curs instruire, documentația solicitată) programului informatic se face la sediul SNGN ROMGAZ SA încheindu-se un proces verbal de recepție cantitativă care împreună cu procesul verbal de instruire vor sta la baza efectuării plății.

Livrabile:

* Licențele aferente soluției ( in format digital sau tiparit)
* Specificatii de implementare
* Manuale, kit-uri de instalare, patch-uri, documente de tip “how-to” după caz.
* Dovada ofertantul că este autorizat să vândă produsele software ofertate
* Proceduri legate de activitățile de instalare, configurare, administrare, backup, restaurare date
* Transferul codului sursă pentru dezvoltările personalizate cu posibilitatea modificării independent de furnizor.

 Plata pretului se va efectua numai după semnarea procesului-verbal de recepţie. In situatia in care factura este primita anterior sau la data intocmirii procesului-verbal de receptie, plata se va efectua in termen de maxim 30 de zile de la data intocmirii procesului-verbal de receptie.

V. SOLICITĂRI DE CLARIFICĂRI: Pentru clarificări, persoana de contact este D.nul Mircea Suciu –Serviciul Calitate si Masurare Gaze, tel: 0374401712, email: mircea.suciu@romgaz.ro.

VI. ADRESA LA CARE SE DEPUNE OFERTA: Oferta se poate transmite fie prin e-mail la adresa laura.tatar@romgaz.ro, sau se poate depune la Registratura Romgaz, Piața C.I. Motaș nr. 4 Mediaș.

Data și ora limita de depunere a ofertelor: **15.12.2020, ora 10:00.**